PATVIRTINTA

Prienų rajono savivaldybės tarybos

2023 m. rugsėjo d.

sprendimu Nr.

PRIENŲ JUSTINO MARCINKEVIČIAUS VIEŠOSIOS BIBLIOTEKOS

NUOSTATAI

I SKYRIUS

BENDROSIOS NUOSTATOS

1. Prienų Justino Marcinkevičiaus viešosios bibliotekos nuostatai (toliau – Nuostatai) reglamentuoja Prienų Justino Marcinkevičiaus viešosios bibliotekos (toliau – Viešoji biblioteka) teisinę formą, priklausomybę, savininką, savininko teises ir pareigas įgyvendinančios institucijos kompetenciją, buveinę, veiklos tikslus, rūšis, uždavinius, pagrindines funkcijas, teises ir pareigas, veiklos organizavimą ir valdymą, turtą, lėšų šaltinius ir lėšų naudojimo tvarką, darbo santykius ir darbo apmokėjimą, finansinę veiklos kontrolę, nuostatų keitimo tvarką, pertvarkymą, reorganizavimą ir likvidavimą.

2. Oficialusis įstaigos pavadinimas – Prienų Justino Marcinkevičiaus viešoji biblioteka, sutrumpintas pavadinimas – JMVB. Viešosios bibliotekos teisinė forma – biudžetinė įstaiga.

3. Viešosios bibliotekos savininkas – Prienų rajono savivaldybė (toliau – Savivaldybė), kodas 111107225, adresas Prienai, Laisvės a. 12, LT-59126. Viešosios bibliotekos savininko teises ir pareigas įgyvendinanti institucija – Prienų rajono savivaldybės taryba (toliau – Taryba).

4. Prienų rajono savivaldybės taryba:

4.1. tvirtina Viešosios bibliotekos nuostatus;

4.2. priima sprendimą dėl Viešosios bibliotekos buveinės pakeitimo;

4.3. priima sprendimą dėl Viešosios bibliotekos pertvarkymo, reorganizavimo ar likvidavimo;

4.4. priima sprendimą dėl Viešosios bibliotekos filialo steigimo ir jo veiklos nutraukimo;

4.5. skiria ir atleidžia likvidatorių arba sudaro likvidacinę komisiją ir nutraukia jos įgaliojimus;

4.6. priima sprendimą dėl Viešosios bibliotekos struktūrinių teritorinių padalinių įkūrimo ir jų išdėstymo;

4.7. priima sprendimą dėl Viešosios bibliotekos metinės veiklos ataskaitos tvirtinimo;

4.8. nustato didžiausią leistiną pareigybių skaičių;

4.9. nustato mokamų paslaugų kainas;

4.10. sprendžia kituose įstatymuose ir šiuose Nuostatuose jos kompetencijai priskirtus klausimus.

5. Viešoji biblioteka – įstatymų nustatyta tvarka įsteigtas ribotos civilinės atsakomybės viešasis juridinis asmuo, veikiantis informacijos sklaidos, kultūros, mokslo ir švietimo srityse ir vykdantis bibliotekų veiklą, išlaikomas iš Savivaldybės biudžeto asignavimų, turintis atsiskaitomąją ir kitas sąskaitas Lietuvos Respublikoje įregistruotuose bankuose ir antspaudą.

6. Pagal savo prievoles Viešoji biblioteka atsako tik savo lėšomis. Jeigu prievolėms padengti

lėšų nepakanka, prievolės padengiamos Savivaldybės lėšomis neviršijant Viešosios bibliotekos teisės aktų nustatyta tvarka naudojamo, valdomo ir disponuojamo turto vertės.

7. Viešosios bibliotekos buveinės adresas: Prienai, Kauno g. 2 B, LT-59147. Juridinio asmens kodas – 188210711, įregistravimo Juridinių asmenų registre data – 2002-01-18.

8. Viešoji biblioteka turi 17 struktūrinių teritorinių padalinių, kurie neatlieka juridinio asmens funkcijų:

8.1. Ašmintos biblioteka, buveinės adresas: Prienų r. sav., Pakuonio sen., Ašmintos k., Dvaro g. 4, LT- 59326 ;

8.2. Balbieriškio biblioteka, buveinės adresas: Prienų r. sav., Balbieriškis, Klevų g. 4, LT-59243;

8.3. Išlaužo biblioteka, buveinės adresas: Prienų r. sav., Išlaužo sen., Išlaužo k.,Vytauto Gurevičiaus g. 1, LT- 59305;

8.4. Jiezno biblioteka, buveinės adresas: Prienų r. sav., Jieznas, J. Basanavičiaus g. 20, LT-59426;

8.5. Kašonių biblioteka, buveinės adresas: Prienų r. sav., Jiezno sen., Kašonių k., Dvaro g. 6, LT-59339;

8.6. Mozūriškių biblioteka, buveinės adresas: Prienų r. sav., Veiverių sen., Juodbūdžio k., Draugystės g. 4, LT- 59297;

8.7. Naujosios Ūtos biblioteka, buveinės adresas: Prienų r. sav., Naujosios Ūtos sen., Naujosios Ūtos k., Mokyklos g. 11, LT- 59260;

8.8. Pakuonio biblioteka, buveinės adresas: Prienų r. sav., Pakuonis, Sodų g. 14, LT-59317;

8.9. Skriaudžių biblioteka, buveinės adresas: Prienų r. sav., Veiverių sen., Skriaudžių k., Jaunimo g. 11A, LT-59277;

8.10. Stakliškių biblioteka, buveinės adresas: Prienų r. sav., Stakliškių sen., Stakliškių k.,Vilniaus g. 2, LT-59369;

8.11. Strielčių biblioteka, buveinės adresas: Prienų r. sav., Prienų sen., Strielčių k., Darželio g. 1, LT-59104 ;

8.12. Šilavoto biblioteka, buveinės adresas: Prienų r. sav., Šilavoto sen., Šilavoto k., A. Radušio g. 11, LT-59 272;

8.13. Tartupio biblioteka, buveinės adresas: Prienų r. sav., Naujosios Ūtos sen., Žemaitkiemio k., Šilo g. 1, LT- 59255;

8.14. Užuguosčio biblioteka, buveinės adresas: Prienų r. sav., Stakliškių sen., Užuguosčio k., Mokyklos g. 5, LT-59367;

8.15. Veiverių biblioteka, buveinės adresas: Prienų r. sav., Veiveriai, Kauno g. 54, LT- 59292;

8.16. Vėžionių biblioteka, buveinės adresas: Prienų r. sav., Jiezno sen., Vėžionių k., Lankų g. 1, LT-59433;

8.17. Vyšniūnų biblioteka, buveinės adresas: Prienų r. sav., Stakliškių sen., Vyšniūnų k., Liepų g. 1, LT-59403.

9. Viešoji biblioteka, užtikrindama bibliotekinį ir informacinį gyventojų aptarnavimą, gali steigti knygų išdavimo punktus, organizuoti mobilias paslaugas.

10. Viešoji biblioteka vadovaujasi Lietuvos Respublikos vietos savivaldos, Lietuvos Respublikos biudžetinių įstaigų, Lietuvos Respublikos bibliotekų, Lietuvos Respublikos švietimo, Lietuvos Respublikos neformaliojo suaugusiųjų švietimo ir tęstinio mokymosi įstatymais, Lietuvos Respublikos darbo kodeksu, Lietuvos Respublikos kultūros ministro įsakymais, Lietuvos Respublikos tarptautinėmis sutartimis, kitais įstatymais, Lietuvos Respublikos Vyriausybės ir Seimo nutarimais, kitais teisės aktais, Savivaldybės tarybos sprendimais, mero potvarkiais, administracijos direktoriaus įsakymais ir šiais Nuostatais.

11. Viešosios bibliotekos finansiniai metai sutampa su kalendoriniais metais.

12. Viešosios bibliotekos veikla yra neterminuota.

II SKYRIUS

VEIKLOS RŪŠYS, TIKSLAI, UŽDAVINIAI, FUNKCIJOS

13. Viešosios bibliotekos veikla – dokumentų kaupimas, tvarkymas, sisteminimas, saugojimas, skaitmeninimas, panauda ir viešinimas, bibliografavimas, kultūrinių ir edukacinių programų organizavimas ir kultūros plėtra, galimybės naudotis viešaisiais informacijos šaltiniais, nepaisant informacijos pateikimo būdo, formos ir laikmenos, neatsižvelgiant į autorių ar užfiksuotų žinių politinę ar ideologinę orientaciją, užtikrinimas, fizinių ir juridinių asmenų lygių teisių naudotis teisės aktų nustatyta tvarka teikiamomis nemokamomis visuomenės švietimui, sociokultūrinei edukacijai moksliniams tyrimams bei asmenybės ugdymui reikalingomis paslaugomis ir informacija užtikrinimas.

14. Viešosios bibliotekos veiklos rūšys pagal Ekonominės veiklos rūšių klasifikatorių, patvirtintą Statistikos departamento prie Lietuvos Respublikos Vyriausybės generalinio direktoriaus 2007 m. spalio 31 d. įsakymu Nr. DĮ-226 „Dėl Ekonominės veiklos rūšių klasifikatoriaus patvirtinimo“:

14.1. bibliotekų ir archyvų veikla, kodas 91.01;

14.2. knygų, periodinių leidinių leidyba ir kita leidybinė veikla, kodas 58.1;

14.3. kino filmų rodymas, kodas 59.14;

14.4. kita informacinių technologijų ir kompiuterių paslaugų veikla, kodas 62.09;

14.5. duomenų apdorojimo, interneto serverių paslaugų (prieglobos) ir susijusi veikla, kodas 63.11;

14.6. interneto vartų paslaugų veikla, kodas 63.12;

14.7. kita, niekur nepriskirta, informacinių paslaugų veikla, kodas 63.99;

14.8. nuosavo arba nuomojamo nekilnojamojo turto nuoma ir eksploatavimas, kodas 68.20;

14.9. reklama, kodas 73.1;

14.10. rinkos tyrimas ir viešosios nuomonės apklausa, kodas 73.20;

14.11. fotokopijavimo, dokumentų rengimo ir kita specializuota įstaigai būdingų paslaugų veikla, kodas 82.19;

14.12. spausdinimas ir su spausdinimu susijusios paslaugos, kodas 18.1;

14.13. įrišimas ir su įrišimu susijusios paslaugos, kodas 18.14;

14.14. kitas mokymas, kodas 85.5;

14.15. kultūrinis švietimas, kodas 85.52;

14.16. kitas, niekur kitur nepriskirtas, švietimas, kodas 85.59;

14.17. švietimui būdingų paslaugų veikla, kodas 85.60;

14.18. kūrybinė, meninė ir pramogų organizavimo veikla, kodas 90.0;

14.19. profesinių narystės organizacijų veikla, kodas 94.12.

15. Viešosios bibliotekos tikslai:

15.1. kaupti ir saugoti Savivaldybės bendruomenės poreikius tenkinantį universalų dokumentų fondą;

15.2. organizuoti Savivaldybės teritorijoje gyventojų bibliotekinį ir informacinį aptarnavimą;

15.3. dalyvauti formuojant Lietuvos bibliotekų fondą ir kurti bibliotekos informacijos sistemą;

15.4. ugdyti informacinę žinių visuomenę, teikti informacines ir viešosios interneto prieigos paslaugas;

15.5. vykdyti kraštotyros, sociokultūrinės edukacijos, skaitymo skatinimo, informacinio raštingumo ir kitas su bibliotekų veikla susijusias neformaliojo švietimo programas ir projektus.

16. Viešosios bibliotekos uždaviniai:

16.1. kaupti, tvarkyti ir saugoti universalų dokumentų fondą, atitinkantį Prienų rajono literatūrines tradicijas, ekonominę ir kultūrinę plėtrą, demografinę situaciją, gyventojų reikmes;

16.2. skleisti dokumentuose užfiksuotas žinias, idėjas ir informaciją, tokiu būdu prisidėti prie žinių visuomenės gyvenimo, skatinant nuolatinį mokymąsi, žinių atsinaujinimą, kultūrinę veiklą ir kūrybiškumą, skatinti gyventojų skaitymą;

16.3. teikti tradicines paslaugas, kurių pagrindinis tikslas – išsaugoti publikuotą ir nepublikuotą paveldą ir skatinti skaitymą, sudarant sąlygas visuomenės savišvietai ir savikūrai, ugdyti kūrybingumą bei vaizduotę;

16.4. siekti, kad Viešoji biblioteka taptų šiuolaikiniu bendruomenės informacijos, kultūros, neformalaus ugdymo ir laisvalaikio centru;

16.5. plėtoti elektronines bibliotekų paslaugas, kurios apima kultūros paveldo skaitmeninimą, skaitmeninių vietos informacijos duomenų bazių kūrimą (organizavimą, įtraukiant suinteresuotas bendruomenes), gyventojų informacinės kompetencijos ugdymą ir kitas elektroninėmis priemonėmis teikiamas bibliotekų paslaugas;

16.6. kaupti kraštotyros dokumentų fondą bei informaciją apie dokumentus, susijusius su rajonu, rengti kraštotyros darbus;

16.7. tvarkyti fondų apskaitą;

16.8. teikti metodinę pagalbą Viešosios bibliotekos struktūriniams teritoriniams padaliniams ir kitoms Savivaldybės teritorijoje esančioms bibliotekoms;

16.9. diegti naujas technologijas;

16.10. skatinti darbuotojų profesionalumo ugdymą, sistemingą kvalifikacijos kėlimą;

16.11. gerinti ir plėsti Viešosios bibliotekos teikiamas paslaugas gyventojams, atsižvelgiant į jų poreikius ir lūkesčius;

16.12. dalyvauti įvairiose programose, projektuose, organizuoti su Viešosios bibliotekos veikla susijusius kultūrinius, švietėjiškus renginius.

17. Viešoji biblioteka vykdo šias funkcijas:

17.1. kaupia ir saugo universalų dokumentų fondą, tenkinantį Savivaldybės bendruomenės poreikius, užtikrina galimybę naudotis viešaisiais informacijos šaltiniais, nepaisant informacijos pateikimo būdo, formos ir laikmenos, neatsižvelgiant į autorių ar užfiksuotų žinių politinę ar ideologinę orientaciją;

17.2. skatina informacinių technologijų diegimą rajono bibliotekose, plečia gyventojų prieigos prie interneto galimybes, kelia jų kompiuterinį raštingumą;

17.3. populiarina Viešąją biblioteką ir jos paslaugas bei informacinius išteklius;

17.4. analizuoja Viešosios bibliotekos struktūrinių teritorinių padalinių veiklą, įgyvendina bibliotekininkystės plėtros programas rajone;

17.5. skatina bibliotekininkų kvalifikacijos kėlimą ir profesionalumo ugdymą;

17.6. kaupia, tvarko, sistemina ir saugoja dokumentų fondą, atitinkantį Savivaldybės ekonominę ir kultūrinę plėtrą, besikeičiančius gyventojų poreikius;

17.7. komplektuoja spaudinius ir kitus dokumentus, atnaujina fondus, vadovaudamasi Bibliotekų fondo apsaugos nuostatais ir Tarptautinės bibliotekų asociacijų ir įstaigų federacijos (toliau – IFLA) rekomendacijose pateiktomis normomis, pagrįstomis pasaulio bibliotekų patirtimi;

17.8. apskaito ir saugo dokumentų fondą;

17.9. kaupia, saugo dokumentų fondą ir informaciją, susijusią su Prienų rajonu, rengia kraštotyros darbus, pildo duomenų bazes, leidžia šios tematikos bibliografinius leidinius, lankstinukus;

17.10. pagal poreikį turi senų, retų ir ypač vertingų knygų ir rankraščių fondus;

17.11. tvarko, sistemina dokumentus, vadovaudamasi Universalios dešimtainės klasifikacijos (toliau – UDK) lentelėmis;

17.12. apskaito dokumentus, vadovaudamasi Lietuvos Respublikos standartu „LST EN ISO 2789:2007 Informacija ir dokumentai. Tarptautinė bibliotekų statistika“;

17.13. panaudoja Lietuvos bibliotekų fondų galimybes, kad būtų patenkinti vartotojų poreikiai, tarpininkauja gaunant dokumentus per tarpbibliotekinį abonementą (toliau – TBA);

17.14. nurašo iš dokumentų fondo praradusius aktualumą, susidėvėjusius ar dėl kitų priežasčių netinkamus naudoti dokumentus;

17.15. organizuoja Viešosios bibliotekos katalogą, prenumeruoja duomenų bazes;

17.16. organizuoja vartotojų aptarnavimą, skolindama fiziniams ir juridiniams asmenims laikinam naudojimui bibliotekų dokumentus. Teikia nemokamas interneto paslaugas vartotojams;

17.17. moko vartotojus naudotis bibliotekų informacijos paieškų sistema, vykdyti paiešką internete, naudotis įvairiomis duomenų bazėmis. Rengia kompiuterinio raštingumo mokymus rajono gyventojams;

17.18. atlieka informacijos paieškas pagal vartotojų pateiktas bibliografines užklausas;

17.19. organizuoja nestacionarinį aptarnavimą nuo stacionarių bibliotekų nutolusiems gyventojams, organizuoja mobilias bibliotekos paslaugas;

17.20. populiarina bibliotekas panaudodama tiek tradicines, tiek ir naujausias išmaniąsias kompiuterines technologijas, nuolat atnaujina Viešosios bibliotekos interneto svetainę;

17.21. modernizuoja bibliotekas, diegia naujas technologijas;

17.22. rengia įvairios tematikos spaudinių ir kitas parodas, organizuoja ir pristato kultūrinius ir švietėjiškus renginius, edukacines programas;

17.23. bendradarbiauja su Lietuvos Respublikos ir užsienio šalių bibliotekomis, analizuoja ir skleidžia bibliotekininkystės teoriją, šalies ir užsienio bibliotekų patirtį;

17.24. sistemingai teikia informaciją vartotojų pageidaujama tema, organizuoja gyventojų informacinį aptarnavimą, sudarydama galimybes:

17.24.1. naudojasi informaciniu dokumentų fondu ir informacinėmis duomenų bazėmis, Viešosios bibliotekos elektroniniu katalogu ir Lietuvos bibliotekų suvestiniu katalogu;

17.24.2. gauti informaciją apie Lietuvos bibliotekų sistemą, bibliotekų tinklus, jų fondus ir teikiamas paslaugas;

17.24.3. gauti atsakymus į užklausas, naudojantis visais Viešosios bibliotekos, o reikalui esant, ir kitų bibliotekų informaciniais resursais;

17.25. rengia Kultūros paso, neformaliojo švietimo programas, vykdo kitas su kultūrine edukacija susijusias veiklas;

17.26. bendradarbiauja su Savivaldybės teritorijoje veikiančiomis meno, mokslo, švietimo, kultūros, jaunimo, religinėmis bendruomenėmis ir kitomis nevyriausybinėmis organizacijomis;

17.27. dalyvauja Europos Sąjungos struktūrinių fondų, Lietuvos Respublikos kultūros ministerijos, Savivaldybės skelbiamuose konkursuose atitinkamoms kultūrinės veiklos programoms, finansuojamoms iš valstybės ir savivaldybių biudžetų, vykdyti;

17.28. vykdo rinkodaros, socialinius ir kitus tyrimus, kurių rezultatus panaudoja bibliotekų veiklai tobulinti;

17.29. atlieka kitas teisės aktuose numatytas funkcijas.

III SKYRIUS

VIEŠOSIOS BIBLIOTEKOS TEISĖS IR PAREIGOS

18. Viešoji biblioteka turi teisę:

18.1. palaikyti ryšius ir bendradarbiauti su Lietuvos ir užsienio institucijomis, įstaigomis bei tarptautinėmis organizacijomis, rengti ir dalyvauti įgyvendinant projektus, organizuoti viešuosius kultūrinius renginius;

18.2. pirkti, prenumeruoti ir kitaip įsigyti spaudinius;

18.3. Lietuvos Respublikos Vyriausybės nustatyta tvarka gauti nemokamą privalomą spaudinių egzempliorių;

18.4. gauti paramą Lietuvos Respublikos labdaros ir paramos įstatymo nustatyta tvarka, ją panaudoti Viešosios bibliotekos tikslams ir funkcijoms įgyvendinti;

18.5. sudaryti sutartis, prisiimti įsipareigojimus, Tarybai leidus, sudaryti sutartis dėl Viešosios bibliotekos turto naudojimo;

18.6. teikti mokamas paslaugas;

18.7. jungtis į bibliotekų asociacijas su kitomis bibliotekomis, nario ar stebėtojo teisėmis dalyvauti šalies ir tarptautinių bibliotekų organizacijų veikloje;

18.8. rinkti ir tvarkyti asmens duomenis tik Viešosios bibliotekos reikmėms;

18.9. leisti ir platinti dokumentus, susijusius su Viešosios bibliotekos veikla;

18.10. Viešoji biblioteka gali turėti kitas įstatymuose ir kituose teisės aktuose numatytas teises.

19. Viešoji biblioteka privalo:

19.1. naudoti iš valstybės ir Savivaldybės biudžeto gaunamas lėšas tik Viešosios bibliotekos Nuostatuose numatytiems tikslams įgyvendinti pagal asignavimų valdytojų patvirtintas išlaidų sąmatas;

19.2. lėšas, gautas už Viešosios bibliotekos teikiamas mokamas paslaugas, naudoti pagal patvirtintą išlaidų sąmatą;

19.3. vykdyti šiuose Nuostatuose nurodytą veiklą;

19.4. teisės aktų nustatyta tvarka ir sąlygomis valdyti, naudoti, saugoti Viešajai bibliotekai perduotą turtą;

19.5. teikti savininko teises ir pareigas įgyvendinančiai institucijai ir kitoms teisės aktų numatytoms institucijoms savo veiklos ir finansines ataskaitas;

19.6. garantuoti įstaigos finansinių, statistinių ir veiklos ataskaitų teisingumą;

19.7. ugdyti Viešosios bibliotekos darbuotojų profesionalumą, kad jų kompetencija atitiktų vartotojų poreikius;

19.8. nusistatyti veiksmingas fondo valymo, dezinfekavimo ir kitas būtinas prevencines fondų priežiūros priemones ir periodiškai jas vykdyti. Dėl šių priežasčių biblioteka gali laikinai, bet ne ilgiau negu būtina, apriboti vartotojų aptarnavimą.

IV SKYRIUS

VIEŠOSIOS BIBLIOTEKOS VEIKLOS ORGANIZAVIMAS IR VALDYMAS

20. Bibliotekai vadovauja direktorius, kuris viešo konkurso būdu į pareigas penkeriems metams skiriamas ir iš jų atleidžiamas teisės aktų nustatyta tvarka.

21. Viešosios bibliotekos direktorius yra vienasmenis įstaigos vadovas, tiesiogiai pavaldus Savivaldybės merui. Savivaldybės meras Lietuvos Respublikos teisės aktų tvarka nustato Viešosios bibliotekos direktoriui metines užduotis ir siektinus rezultatus.

22. Viešosios bibliotekos direktorių atostogų, komandiruočių, laikinojo nedarbingumo ar kitais atvejais, kai jis laikinai negali eiti savo pareigų, pavaduoja Viešosios bibliotekos direktoriaus pavaduotojas arba kitas Savivaldybės mero potvarkiu paskirtas darbuotojas.

23. Viešosios bibliotekos direktoriaus pareigos:

23.1. tvirtina Viešosios bibliotekos organizacinę struktūrą ir pareigybių sąrašą, neviršydamas nustatyto didžiausio leistino pareigybių skaičiaus, įstaigos padalinių nuostatus;

23.2. įstatymų nustatyta tvarka priima ir atleidžia Viešosios bibliotekos darbuotojus, juos skatina, nagrinėja darbo pažeidimus ir priima sprendimus;

23.3. teisės aktų nustatyta tvarka tvirtina darbuotojų darbo užmokestį, jų priedus, priemokas;

23.4. organizuoja Viešosios bibliotekos darbą, kad būtų įgyvendinti Viešosios bibliotekos tikslai ir atliekamos nustatytos funkcijos, bei atsako už jos veiklą;

23.5. leidžia Viešosios bibliotekos vidaus veiklą reglamentuojančius įsakymus;

23.6. užtikrina racionalų ir taupų lėšų bei turto naudojimą, veiksmingą Viešosios bibliotekos vidaus kontrolės sistemos sukūrimą, jos veikimą ir tobulinimą;

23.7. užtikrina, kad būtų laikomasi įstatymų, kitų teisės aktų ir Viešosios bibliotekos nuostatų;

23.8. garantuoja, kad pagal Lietuvos Respublikos viešojo sektoriaus atskaitomybės įstatymą teikiami ataskaitų rinkiniai ir statistinės ataskaitos būtų teisingos ir pateikiamos laiku;

23.9. tvirtina Viešosios bibliotekos metinį veiklos planą, darbo tvarkos taisykles, darbuotojų pareigybių aprašymus;

23.10. teisės aktų nustatyta tvarka atstovauja Viešajai bibliotekai teisme bei kitose valstybės ar savivaldybių institucijose, įstaigose;

23.11. teikia informaciją apie Viešosios bibliotekos veiklą Savivaldybės ir valstybės institucijoms, atsiskaito Tarybai už metinės veiklos rezultatus teisės aktų nustatyta tvarka;

23.12. vykdo Tarybos sprendimus, Savivaldybės mero potvarkius, Savivaldybės administracijos direktoriaus įsakymus, nurodymus bei kitas teisės aktais nustatytas pareigas.

24. Viešosios bibliotekos veikla organizuojama vadovaujantis Tarybos patvirtintu Savivaldybės strateginiu plėtros planu, Savivaldybės strateginiu veiklos planu ir Viešosios bibliotekos direktoriaus patvirtintu įstaigos metiniu veiklos planu bei šiais Nuostatais.

25. Viešojoje bibliotekoje gali būti sudaromos laikinosios ar nuolatinės darbo (projektų) grupės, komisijos, ekspertų tarybos, veikiančios pagal bibliotekos vadovo patvirtintus reglamentus.

V SKYRIUS

VIEŠOSIOS BIBLIOTEKOS FINANSAVIMAS, LĖŠOS, TURTAS IR KONTROLĖ

26. Viešoji biblioteka valdo patikėjimo teise perduotą Prienų rajono savivaldybės turtą, naudoja ir disponuoja juo Lietuvos Respublikos teisės aktų ir Prienų rajono savivaldybės tarybos sprendimų nustatyta tvarka.

27. Viešosios bibliotekos lėšos:

27.1. valstybės biudžeto specialiųjų tikslinių dotacijų savivaldybės biudžetui skirtos lėšos ir Prienų rajono savivaldybės biudžeto lėšos, skiriamos pagal patvirtintas programas;

27.2. pajamos už teikiamas paslaugas;

27.3. parama iš fizinių ir juridinių asmenų;

27.4. kitos teisėtu būdu įgytos lėšos.

28. Lėšos naudojamos teisės aktų nustatyta tvarka.

29. Viešoji biblioteka buhalterinę apskaitą organizuoja ir finansinę atskaitomybę tvarko teisės aktų nustatyta tvarka.

30. Viešosios bibliotekos finansinė veikla kontroliuojama teisės aktų nustatyta tvarka.

31. Viešosios bibliotekos veiklos priežiūrą atlieka Prienų rajono savivaldybės administracija, prireikus pasitelkiami išoriniai vertintojai.

VI SKYRIUS

BAIGIAMOSIOS NUOSTATOS

32. Viešoji biblioteka turi interneto svetainę, atitinkančią teisės aktų nustatytus reikalavimus. Informaciją apie savo veiklą Viešoji biblioteka skelbia viešai savo interneto svetainėje www.prienubiblioteka.lt ir Savivaldybės interneto svetainėje www.prienai.lt teisės aktų nustatytais terminais bei tvarka.

33. Viešoji biblioteka Lietuvos Respublikos įstatymų ir kitų teisės aktų nustatyta tvarka gali turėti emblemą, vėliavą, knygos ženklą ir kitą atributiką.

34. Viešoji biblioteka registruojama teisės aktų nustatyta tvarka.

35. Viešoji biblioteka reorganizuojama, likviduojama ar pertvarkoma savininko sprendimu Lietuvos Respublikos teisės aktų nustatyta tvarka.

36. Viešosios bibliotekos nuostatus, jų pakeitimus ir papildymus inicijuoja Prienų rajono savivaldybės taryba, Savivaldybės administracijos direktorius, Viešosios bibliotekos direktorius, tvirtina Prienų rajono savivaldybės taryba.

37. Apie Viešosios bibliotekos steigimą, pertvarkymą ir likvidavimą, struktūrinio teritorinio padalinio steigimą arba veiklos nutraukimą Taryba ar jos valdymo organas informuoja Lietuvos Respublikos kultūros ministeriją.

______________________